CELEX: 32013D0523(01)
Language: fi
Date: 2013-05-22 00:00:00
Title: Komission täytäntöönpanopäätös, annettu 22 päivänä toukokuuta 2013 , neuvoston asetuksessa (EY) N:o 1198/2006 vahvistetusta unionin rahoitustuen enimmäismäärästä poikkeamisesta kalastustoiminnan väliaikaiseen lopettamiseen liittyvien Italian säätämien tukitoimenpiteiden osalta

23.5.2013   
            
            
               FI
            
            
               Euroopan unionin virallinen lehti
            
            
               C 143/3
            
         KOMISSION TÄYTÄNTÖÖNPANOPÄÄTÖS,
   annettu 22 päivänä toukokuuta 2013,
   neuvoston asetuksessa (EY) N:o 1198/2006 vahvistetusta unionin rahoitustuen enimmäismäärästä poikkeamisesta kalastustoiminnan väliaikaiseen lopettamiseen liittyvien Italian säätämien tukitoimenpiteiden osalta
   2013/C 143/03
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan kalatalousrahastosta 27 päivänä heinäkuuta 2006 annetun neuvoston asetuksen (EY) N:o 1198/2006 (1) ja erityisesti sen 24 artiklan 2 kohdan,
   sekä katsoo seuraavaa:
   
               (1)
            
            
               Asetuksen (EY) N:o 1198/2006 24 artiklan 2 kohdassa säädetään, että Euroopan kalatalousrahaston rahoitus tiettyihin kalastustoiminnan väliaikaista lopettamista koskeviin tukitoimenpiteisiin ei saa ylittää kuutta prosenttia kalastusalalle kyseisessä jäsenvaltiossa myönnetystä unionin rahoitustuesta. Mainitun artiklan mukaisesti kuuden prosentin enimmäismäärää voidaan kuitenkin korottaa komission antamalla päätöksellä.
            
         
               (2)
            
            
               Italia pyysi 19 päivänä lokakuuta 2012 tiedonvaihtoon tarkoitetun sähköisen järjestelmän kautta, että Italian kalastustoiminnan väliaikaista lopettamista koskeviin tukitoimenpiteisiin myöntämää enimmäismäärää korotettaisiin yhdeksään prosenttiin.
            
         
               (3)
            
            
               Italian pyyntö koskee julkista tukea, jota myönnetään Euroopan kalatalousrahastosta kalastajille ja kalastusalusten omistajille asetuksen (EY) N:o 1198/2006 24 artiklan 1 kohdan v alakohdan perusteella hyväksyttyihin kalastustoiminnan väliaikaiseksi lopettamiseksi toteutettaviin toimenpiteisiin unionin kalavarojen säilyttämistoimenpiteiden puitteissa hyväksyttyjen kansallisten hoitosuunnitelmien yhteydessä, kun suunnitelmissa määrätään pyyntiponnistuksen asteittaisista vähennyksistä. Välimeren troolarilaivaston kansallisissa hoitosuunnitelmissa, jotka on hyväksytty 20 päivänä toukokuuta 2011, määrätään kalavarojen kestävää hyödyntämistä koskevista hoitotoimenpiteistä Välimerellä 21 päivänä joulukuuta 2006 annetun neuvoston asetuksen (EY) N:o 1967/2006 (2) 19 artiklan mukaisesti pyyntiponnistuksen asteittaista vähentämistä koskevista toimenpiteistä.
            
         
               (4)
            
            
               Italia on pyytänyt enimmäismäärän korotusta kuudesta prosentista yhdeksään prosenttiin aiempien tarjouskilpailujen ja niistä aiheutuneiden menojen vuoksi voidakseen myöntää riittävästi rahoitustukea tarjouskilpailuihin, jotka kattavat kauden 2013–2015.
            
         
               (5)
            
            
               Kun otetaan huomioon kyseisen laivaston kriisitilanne ja se, että yhä useammat talouden toimijat lopettavat kalastustoiminnan kyseisessä laivastossa, Italian on saavutettava ja ylitettävä liikakapasiteetin vähentämistavoitteet, jotka on vahvistettu Euroopan kalatalousrahastosta annettavaa yhteisön tukea Italiassa ohjelmakaudella 2007–2013 koskevassa toimintaohjelmassa, jota mukautetaan sen jälkeen kun tämä päätös on annettu.
            
         
               (6)
            
            
               Euroopan kalatalousrahastosta annettavaa yhteisön tukea Italiassa ohjelmakaudella 2007–2013 koskevan toimintaohjelman mukaista kalastustoimien väliaikaista lopettamista varten myönnetyt varat, jotka on hyväksytty 19 päivänä joulukuuta 2007 tehdyllä komission päätöksellä K(2007) 6792, on käytetty lähes kokonaan, eikä neuvoston asetuksen (EY) N:o 744/2008 (3) säännösten nojalla väliaikaiseen lopettamiseen myönnettyä kahdeksan prosentin lisärahoitusta enää sovelleta.
            
         
               (7)
            
            
               Asetuksen (EY) N:o 1198/2006 24 artiklan 1 kohdan i–vi alakohdan nojalla Euroopan kalatalousrahastosta väliaikaisiin lopettamistoimenpiteisiin myönnettävää rahoitusosuutta olisi sen vuoksi korotettava enintään yhdeksään prosenttiin Italian kalastusalalle myönnetystä unionin rahoitustuesta.
            
         
               (8)
            
            
               Tässä päätöksessä säädetyt toimenpiteet ovat Euroopan kalatalousrahastokomitean lausunnon mukaiset,
            
         ON PÄÄTTÄNYT SEURAAVAA:
   Ainoa artikla
   Asetuksen (EY) N:o 1198/2006 24 artiklan 2 kohdassa vahvistettu kalastustoiminnan väliaikaista lopettamista koskeviin tukitoimenpiteisiin myönnettävä unionin rahoitustuen kuuden prosentin enimmäismäärä voidaan Italian osalta ylittää enintään yhdeksään prosenttiin asti kyseiselle jäsenvaltiolle 19 päivänä joulukuuta 2007 tehdyllä komission päätöksellä K(2007) 6792 myönnetystä unionin rahoitustuesta edellyttäen, että kuuden prosentin enimmäismäärän unionin rahoitusosuudesta ylittävä määrä käytetään yksinomaan asetuksen (EY) N:o 1198/2006 24 artiklan 1 kohdan v alakohtaan perustuvien kalastustoiminnan väliaikaista lopettamista koskevien tukitoimenpiteiden täytäntöönpanoon asetuksen (EY) N:o 1967/2006 19 artiklan mukaisten Välimeren troolarilaivastoa koskevien, 20 päivänä toukokuuta 2011 hyväksyttyjen kansallisten hoitosuunnitelmien yhteydessä.
   
      Tehty Brysselissä 22 päivänä toukokuuta 2013.
      
         
            Komission puolesta
         
         Maria DAMANAKI
         
            Komission jäsen
         
      
   
   
      (1)  EUVL L 223, 15.8.2006, s. 1.
   
      (2)  EUVL L 409, 30.12.2006, s. 11.
   
      (3)  EUVL L 202, 31.7.2008, s. 1.